wannaphong/clean_thaiwikipedia huggingface dataset:
# โบอิง 747
โบอิง 747  เป็นอากาศยานแบบลำตัวกว้างพิสัยไกลขนาดใหญ่ ผลิตโดยเครื่องบินพาณิชย์โบอิงระหว่างปี 1968 ถึง 2023 ภายหลังการเปิดตัวโบอิง 707 ในเดือนตุลาคม ค.ศ. 1958 แพนแอมต้องการอากาศยานไอพ่นที่มีขนาดใหญ่กว่าถึง 2.5 เท่าเพื่อลดอัตราค่าใช้จ่ายต่อที่นั่งลง 30% ในปี 1965 โจ ซัทเทอร์ ได้ออกจากโครงการพัฒนา 737 เพื่อเข้ามาออกแบบ 747 ในเดือนเมษายน ค.ศ. 1966 แพนแอมสั่งซื้อโบอิง 747-100 จำนวน 25 ลำ และในปลายปี 1966 แพรตต์แอนด์วิตนีย์ได้ตกลงที่จะพัฒนาเครื่องยนต์เจที9ดีที่จะนำมาใช้ขับเคลื่อน 747 ในวันที่ 30 กันยายน ค.ศ. 1968 โบอิงได้เปิดตัวเครื่องบินต้นแบบลำแรกที่ฐานการบินเอเวอเรตต์ อาคารที่มีปริมาตรมากที่สุด เที่ยวบินแรกของ 747 เกิดขึ้นเมื่อวันที่ 9 กุมภาพันธ์ ค.ศ. 1969 และ 747 ได้รับการรับรองในเดือนธันวาคมของปีนั้น ก่อนที่จะเข้าประจำการกับแพนแอมเมื่อวันที่ 22 มกราคม ค.ศ. 1970 โบอิง 747 เป็นอากาศยานลำแรกที่เรียกว่า "จัมโบเจ็ต" เนื่องจากเป็นอากาศยานลำตัวกว้างลำแรกของโลก

thumb|เครื่องต้นแบบของโบอิง 747 ถูกจัดแสดงต่อสาธารณชนเป็นครั้งแรกเมื่อวันที่ 30 กันยายน ค.ศ. 1968 และภายในปี1972มันได้ถูกดัดแปลงเป็นKc33/35หรือKc747เพื่อทดสอบการเติมน้ำมันกลางอากาศกับb-52และอื่นๆ

 ข้อมูลจำเพาะ 
thumb|แผนภาพสามมุมมองของโบอิง 747-100 รุ่นดั้งเดิม ซึ่งแสดงโครงสร้างทั่วไปที่ได้รับการปรับปรุงในรุ่นต่อ ๆ มา
ผู้สร้าง: ฝ่ายผลิตเครื่องบินพาณิชย์โบอิง ประเทศสหรัฐอเมริกา

 ประเภท: อากาศยานไอพ่นโดยสารลำตัวกว้าง พิสัยบินไกล เจ้าหน้าที่ 3 คน อัตราผู้โดยสารสูงสุด 550 ที่นั่ง
 เครื่องยนต์: เทอร์โบแฟน แพรทท์ แอนด์วิทนีย์ จำนวน 4 เครื่อง
 รุ่น เจที 9 ดี-3 ให้แรงขับ 19,730 กิโลกรัม
 รุ่น เจที 9 ดี-3 ดับเบิลยู ให้แรงขับ 20,410 กิโลกรัม
 รุ่น เจที 9 ดี-7 ให้แรงขับ 20,635 กิโลกรัม
 รุ่น เจที 9 ดี-7 ดับเบิลยู ให้แรงขับ 21,320 กิโลกรัม
 กางปีก: 59.64 เมตร
 ยาว: 70.66 เมตร
 สูง: 19.33 เมตร
 พื้นที่ปีก: 511 ตารางเมตร
 น้ำหนักตัวเปล่า: 170,823 กิโลกรัม
 น้ำหนักสิ่งบรรทุกสูงสุด: 68,538 กิโลกรัม
 น้ำหนักสูงสุดในการขึ้นบิน: 371,945 กิโลกรัม
 น้ำหนักสูงสุดในการลงจอด: 285,763 กิโลกรัม
 อัตราเร็วขั้นสูง: 969 กิโลเมตร/ชั่วโมง
 อัตราเร็วเดินทาง: 935 กิโลเมตร/ชั่วโมง
 เพดานบินใช้งาน: 12,500 เมตร
 ระยะทางวิ่งขึ้นพ้นสิ่งกีดขวาง 35 ฟุต: 3,155 เมตร
 ระยะร่อนลง: 2,109 เมตร 
 พิสัยบินไกลสุด: 12,230 กิโลเมตร เมื่อใช้ความเร็วเดินทางไกล

 เครื่องบินที่ใกล้เคียงกัน 
 รุ่นที่ใกล้เคียงกัน 
 โบอิง 747 เอสพี
 โบอิ้ง 747-100
 โบอิ้ง 747-200
 โบอิ้ง 747-300
 โบอิง 747-400
 โบอิง 747-8
 อี-4 ไนต์วอตช์
 วีซี-25 (แอร์ฟอร์ซวัน)
 แอร์บอร์น เลเซอร์
 อากาศยานขนส่งกระสวยอวกาศ
 กล้องโทรทรรศน์อินฟราเรดในชั้นบรรยากาศสตราโทสเฟียร์

 เครื่องบินที่ใกล้เคียงกัน 
 แอร์บัส เอ340-600
 แอร์บัส เอ380
 อิลยูชิน อิล-96
 อานโตนอฟ อาน-225
# ล็อกฮีด แอล-1011
ล็อกฮีด แอล-1011 ไตรสตาร์  เรียกโดยทั่วไปว่า แอล-1011 (อ่านว่า "แอล-สิบ-สิบ-เอ็ด") หรือไตรสตาร์ เป็นเครื่องบินโดยสารลำตัวกว้างสามเครื่องยนต์สัญชาติอเมริกัน ได้รับการออกแบบและผลิตโดยบริษัทล็อกฮีด โดยเป็นเครื่องบินพาณิชย์ลำตัวกว้างลำที่สามที่ถูกสร้างขึ้น ต่อจากโบอิง 747 และคู่แข่งแมคดอนเนลล์ ดักลาส ดีซี-10 ถูกเปิดตัวครั้งแรกในปี 1972 โดยสายการบินอีสเทิร์นแอร์ไลน์ ด้วยความจุผู้โดยสารสูงสุด 400 คนและพิสัยการบินกว่า 4,000 ไมล์ทะเล (7,410 กม.) แอล-1011 ไตรสตาร์ได้รับการออกแบบมาสำหรับการเดินทางระยะกลางถึงระยะไกล มีการใช้เครื่องยนต์โรลส์-รอยซ์ อาร์บี211 จำนวนสามเครื่อง โดยสองเครื่องยนต์ติดตั้งบริเวณใต้ปีกแต่ละข้าง และอีกหนึ่งเครื่องติดตั้งที่ส่วนท้ายของลำ แอล-1011 ยังได้รับการติดตั้งระบบการลงจอดอัตโนมัติ, ระบบลดระดับอัตโนมัติ, และตัวเลือกในการติดตั้งพื้นที่ครัวและห้องรับรองในส่วนล่างของเครื่องบิน

 ข้อมูลจำเพาะ 
 ผู้สร้าง: บริษัท ล็อกฮีด-แคลิฟอร์เนีย (สหรัฐอเมริกา)
 ประเภท: เจ๊ตโดยสารลำตัวกว้าง พิสัยปานกลาง-ไกล เจ้าหน้าที่ 3 นาย อัตราผู้โดยสารสูงสุด 300 ที่นั่ง
 เครื่องยนต์: เทอร์โบแฟน รอสส์-รอยซ์ อาร์บี.211-524 บี ให้แรงขับสถิตเครื่องละ 21,722 กิโลกรัม 3 เครื่อง
 กางปีก: 47.34 เมตร
 ยาว: 50.04 เมตร
 สูง: 16.87 เมตร
 พื้นที่ปีก: 320 ตารางเมตร
 น้ำหนักเปล่า: 108,925 กิโลกรัม
 น้ำหนักบรรทุกสูงสุด: 44,390 กิโลกรัม
 น้ำหนักวิ่งขึ้นสูงสุด: 224,982 กิโลกรัม
 น้ำหนักร่อนลงสูงสุด: 166,920 กิโลกรัม
 อัตราเร็วเดินทางขั้นสูง: 978 กิโลเมตร/ชั่วโมง ที่ระยะ 9,450 เมตร
 อัตราเร็วเดินทาง: 935 กิโลเมตร/ชั่วโมง
 อัตราเร็วเดินทางประหยัด 913 กิโลเมตร/ชั่วโมง
 เพดานบินใช้งาน: 12,800 เมตร
 พิสัยบิน: 9,748 กิโลเมตร เมื่อบรรทุกผู้โดยสารและสัมภาระเต็มที่
 11,397 กิโลเมตร เมื่อบรรทุกเชื้อเพลิงเต็มที่
อภิวัตน์ โควินทรานนท์,อากาศยาน1979ฉบับเครื่องบิน,เอวิเอชั่น ออบเซิร์ฟเวอร์,กรุงเทพ,2522

 อากาศยานที่ใกล้เคียงกัน 

 รุ่นที่ใกล้เคียงกัน 

 ล็อกฮีด ไตรสตาร์ (อาร์เอเอฟ)
 สตาร์เกเซอร์

 อากาศยานที่ใกล้เคียงกัน 

 แอร์บัส เอ300
 โบอิง 747 เอสพี
 โบอิง 767
 อิลยูชิน อิล-86
 แมคดอนเนลล์ ดักลาส ดีซี-10
# วัดกันมาตุยาราม
left|150px|thumb|ลายปูนปั้นที่ซุ้มประตูวัด
วัดกันมาตุยาราม เป็นวัดราษฎร์ขนาดเล็ก  สังกัดธรรมยุตินิกาย ตั้งอยู่ริมถนนมังกร  เขตสัมพันธวงศ์ กรุงเทพมหานคร แวดล้อมด้วยชุมชนชาวไทยเชื้อสายจีน ในบริเวณใกล้เคียงกับวัดกุศลสมาครของฝ่ายอนัมนิกาย  และวัดบำเพ็ญจีนพรตของฝ่ายจีนนิกาย

วัดนี้สร้างขึ้นเมื่อปี พ.ศ. 2407 ตรงกับปลายรัชสมัยของพระบาทสมเด็จพระจอมเกล้าเจ้าอยู่หัว รัชกาลที่ 4 โดย นางกลีบ สาครวาสี ผู้เป็นบุตรสาวของยายแฟง ผู้เป็นเจ้าของโรงโสเภณีที่ย่านสำเพ็ง และเป็นผู้อุทิศทรัพย์และที่ดินสร้างเป็นวัดคณิกาผล ที่อยู่ใกล้เคียงด้านฝั่งถนนพลับพลาไชย ได้อุทิศสวนดอกไม้สร้างเป็นวัดขึ้น ต่อมาบุตรของนางกลีบ คือ พระดรุณรักษา (กัน สาครวาสี) ได้ถวายตัวเป็นมหาดเล็กในพระบาทสมเด็จพระจอมเกล้าเจ้าอยู่หัว เมื่อสร้างวัดเสร็จแล้ว นางกลีบ ได้น้อมเกล้าฯ ถวาย จึงทรงพระกรุณาโปรดเกล้าฯ พระราชทานนามว่า "วัดกันมาตุยาราม" อันหมายถึง "วัดที่มารดาของนายกันเป็นผู้สร้าง" บริเวณวัดแห่งนี้ค่อนข้างคับแคบ ปูชนียสถานสำคัญมีเจดีย์ทรงระฆังคว่ำแบบลังกาสร้างเลียนแบบธัมเมกขสถูปในประเทศอินเดีย โดยในประเทศไทยมีเจดีย์ลักษณะเช่นนี้เพียง 2 แห่งเท่านั้น นอกจากที่นี่แล้ว ยังมีอีกที่คือ วัดโสมนัสราชวรวิหาร และในพระอุโบสถมีภาพจิตรกรรมฝาผนังเรื่องพุทธประวัติ วัดนี้เคยเป็นที่จำพรรษาของ สุชีโวภิกขุ หรือ อาจารย์สุชีพ ปุญญานุภาพ ปราชญ์ทางพระพุทธศาสนาคนหนึ่งของประเทศไทย

คลังภาพ

แหล่งข้อมูลอื่น

กันมาตุยาราม
หมวดหมู่:โบราณสถานในเขตสัมพันธวงศ์
# เอฟ-106 เดลต้า ดาร์ท
เอฟ-106 เดลต้า ดาร์ท    (F-106 Delta Dart)   เอฟ-106 เป็นเครื่องบินที่พัฒนามาจากเจ๊ตขับไล่ปีกสามเหลี่ยม เอฟ-102 เอฟ-106 เคยทำสถิติความเร็วสูงสุดไว้ที่ 2,455.74 กิโลเมตร/ชั่วโมง ในปี ค.ศ.  1962
 รายละเอียด เอฟ-106 เดลต้า ดาร์ท 
300px|right
 ผู้สร้าง: โรงงานคอนแวร์ บริษัทเยเนลรัล ไดนามิคส์ (สหรัฐอเมริกา)
 ประเภท: เจ๊ตขับไล่สกัดกั้น ทุกกาลอากาศ ที่นั่งเดียว
 เครื่องยนต์: เทอร์โบเจ๊ต แพรทท์ แอนด์วิทนีย์ เจ 75 พี-17 ให้แรงขับ 17,200 ปอนด์ และ 24,500 ปอนด์ เมื่อสั้นดาปท้าย 1 เครื่อง
 กางปีก: 11.70 เมตร
 ยาว: 21.55 เมตร
 สูง: 6.94 เมตร
 พื้นที่ปีก: 64.56 ตารางเมตร
 น้ำหนักเปล่า: 10,737 กิโลกรัม
 น้ำหนักรวม: 16,117 กิโลกรัม
 อัตราเร็วขั้นสูง: 2.3 มัค ที่ระยะสูง 12,000 เมตร
 พิสัยบิน: 2,400 กิโลเมตร
 เพดานบิน: 18,288 เมตร
 อาวุธ: อาวุธปล่อยอากาศสู่อากาศ เอไออาร์-2 เอ/บี เจนี ติดหัวรบนิวเคลียร์ 1.5 กิโลต้น จำนวน 1 นัด
อาวุธปล่อยอากาศสู่อากาศ เอไอเอ็ม-4 เอฟ/จี ซูเปอร์ฟัลคอน ติดหัวระเบิดแรงสูง 4 นัด ในห้องเก็บอาวุธใต้ลำตัว
อภิวัตน์ โควินทรานนท์,อากาศยาน1979ฉบับเครื่องบิน,เอวิเอชั่น ออบเซิร์ฟเวอร์,กรุงเทพ,2522
# เจเนรัลไดนามิกส์เอฟ-111
เจเนรัลไดนามิกส์เอฟ-111 หรือ เอฟ-111  เป็นเครื่องบินแบบแรกที่สามารถลู่ปีกได้ โดยมีการเปลี่ยนมุมลู่ปีกเพื่อเสถียรภาพในการบินด้วยความเร็วต่ำและลดแรงต้านเมื่อบินด้วยความเร็วสูง และทำให้เกิดเครื่องบินที่สามารถลู่ปีกได้ตามมาอีก เช่น เอฟ-14 ทอมแคท ซุคฮอย ซู-17 เป็นต้น

 ข้อมูลจำเพาะ 
ข้อมูลจำเพาะดังต่อไปนี้ 
 เครื่องยนต์ เทอร์โบแฟน แพรทท์ แอนด์ วิทนีย์ ทีเอฟ 30-พี-30 ให้แรงขับเครื่องละ 8,399 กิโลกรัม *เมื่อใช้สันดาปท้าย 2 เครื่อง
 กางปีก 19.20 เมตร เมื่อกางปีกเต็มที่
 9.74 เมตร เมื่อลู่ปีกเต็มที่
 ยาว 22.40 เมตร
 สูง 5.22 เมตร
 น้ำหนักตัวเปล่า 20,943 กิโลกรัม
 น้ำหนักสูงสุดในการขึ้นบิน 41,500 กิโลกรัม
 อัตรเร็วสูงสุด 2.2 มัค ที่ระยะสูง
 1.2 มัคที่ระดับน้ำทะเล
 เพดานบินใช้งาน 15,500 เมตร
 พิสัยบิน 5,093 กิโลเมตร
 อาวุธ ปืนใหญ่อากาศ เอ็ม 61 ขนาด 20 มม. 1 กระบอก 
 ระเบิดขนาด 750 ปอนด์ 2 ลูก ในห้องเก็บอาวุธภายในลำตัว
 สามารถติดตั้งอาวุธที่ใต้ปีกได้ ปีกละ 4 ตำบล
# เช็งยาง เจ-6
รายละเอียด เช็งยาง เจ-6 
 
 ผู้สร้าง โรงงานสร้างอากาศยานแห่งสาธารณรัฐประชาชนจีน
 ประเภท เจ๊ตขับไล่-สกัดกั้น ที่นั่งเดียว
 เครื่องยนต์ เทอร์โบเจ๊ต คลีมอฟ อาร์ดี-9บี (สร้างในจีน) ให้แรงขับสถิตเครื่องละ 2,601 กิโลกรัม และ 3253 กิโลกรัมเมื่อใช้สันดาปท้าย 2 เครื่อง
 กางปีก 9 เมตร 
 ยาว 12.60 เมตร
 สูง 4.02 เมตร
 พื้นที่ปีก 25 ตารางเมตร
 น้ำหนักเปล่า 5,760 กิโลกรัม
 น้ำหนักวิ่งขึ้นสูงสุด 8,700 กิโลกรัม
 อัตราเร็วขั้นสูง 1,453 กิโลเมตร/ชั่วโมง
 อัตราเร็วเดินทาง 950 กิโลเมตร/ชั่วโมง ที่ระยะสูง 10,000 เมตร
 เพดานบินใช้งาน 17,900 เมตร
 อัตราไต่สูงสุด 6,900 เมตร/นาที ที่ระดับน้ำทะเล
 พิสัยบินปกติ 1,390 กิโลเมตร
 พิสัยบินไกลสุด 2,200 กิโลเมตร เมื่อติดตั้งถังเชื้อเพลิงภายนอก
 บินทน 2 ชั่วโมง 38 นาที ที่ระยะสูง 14,000 เมตร
 อาวุธ ปืนใหญ่อากาศ 30 มม. 2-3 กระบอก ที่โคนปีกข้างละกระบอกและใต้ลำตัว 1 กระบอก
 อาวุธปล่อยอากาศสู่อากาศ
 ลูกระเบิดและจรวดที่ใต้ปีก
อภิวัตน์ โควินทรานนท์,อากาศยาน1979ฉบับเครื่องบิน,เอวิเอชั่น ออบเซิร์ฟเวอร์,กรุงเทพ,2522
# ล็อกฮีด เอฟ-104 สตาร์ไฟเตอร์
เอฟ-104 สตาร์ไฟเตอร์   เป็นเจ๊ตขับไล่ความเร็วเหนือเสียง 2 เท่า แบบแรกของกองทัพอากาศสหรัฐ และได้ทำลายสถิติความเร็วสูงสุดของโลกไว้เมื่อวันที่ 16 พฤษภาคม 1958 ดัวยความเร็ว 2,259.54 กิโลเมตร/ชั่วโมง

 รายละเอียด เอฟ-104 สตาร์ไฟเตอร์ 
ผู้สร้าง: บริษัทล็อกฮีด-แคริฟอร์เนีย (สหรัฐอเมริกา)
ประเภท: เครื่องบินขับไล่-ทิ้งระเบิด ที่นั่งเดียว
เครื่องยนต์: เทอร์โบเจ็ท เจเนอรัล อีเล็กทริค เจ 79-จีอี-11 เอ ให้แรงขับ 7165 กิโลกรัม เมื่อใช้สันดาปท้าย
กางปีก: 6.68 เมตร
ยาว: 16.69 เมตร
สูง: 4.11 เมตร
น้ำหนักเปล่า: 6,387 กิโลกรัม
น้ำหนักวิ่งสูงสุด: 13,054 กิโลกรัม
อัตราเร็วขั้นสูง: 2.2 มัค ที่ระยะสูง 11,000 เมตร
อัตราเร็วเดินทางสูงสุด: 0.95 มัค
อัตราเร็วเดินทางประหยัด: 0.85 มัค
อัตราไต่: 15,250 เมตร/นาที ที่ระดับน้ำทะเล
เพดานบินใช้งาน: 17,680 เมตร
อัตราเร่งถึงความเร็ว: 2 มัค 3 นาที
ระยะทางวิ่งขึ้น: 902 เมตร
ระยะร่อนลง: 695 เมตร
รัศมีทำการรบ: 1,200 กิโลเมตร เมื่อบรรทุกเชื้อเพลิงเต็มที่
พิสัยบิน: 3,510 กิโลเมตร
อาวุธ: ปืนใหญ่อากาศ วัลแคน ขนาด 20 มม. 1 กระบอก 
อาวุธปล่อยอากาศสู่อากาศ เอไอเอ็ม-9 ไซด์ไวน์เดอร์ ที่ปลายปีกข้างละนัด
อาวุธปล่อยอากาศสู่พื้น เอจีเอ็ม-12 บลูพับ
อาวุธปราบเรือรบ แบบคอร์โมรัน 2 นัด
ลูกระเบิดใต้ลำตัวหนัก 907 กิโลกรัมอภิวัตน์ โควินทรานนท์,อากาศยาน1979ฉบับเครื่องบิน,เอวิเอชั่น ออบเซิร์ฟเวอร์,กรุงเทพ,2522
# คณะเภสัชศาสตร์ มหาวิทยาลัยสยาม
คณะเภสัชศาสตร์ มหาวิทยาลัยสยาม เป็นคณะเภสัชศาสตร์คณะที่ 15ของประเทศไทย เป็นคณะเภสัชศาสตร์แห่งที่ 3 ของมหาวิทยาลัยเอกชน แต่เป็นคณะเภสัชศาสตร์แห่งแรกของมหาวิทยาลัยเอกชนที่เป็นหลักสูตร 6 ปี จัดตั้งขึ้นเพื่อสร้างเภสัชกร ที่มีทักษะการปฏิบัติงานด้านบริบาลทางเภสัชกรรม ได้รับการรับรองหลักสูตรจากสำนักงานคณะกรรมการการอุดมศึกษา (สกอ.) เมื่อวันที่ 30 พฤษภาคม พ.ศ. 2549 เปิดดำเนินการรับนักศึกษาเภสัชศาสตร์ครั้งแรกในภาคการศึกษา พ.ศ. 2549 และได้รับการรับรองจากสภาเภสัชกรรมเมื่อวันที่ 20 พฤศจิกายน พ.ศ. 2552

 กลุ่มวิชา 
คณะเภสัชศาสตร์มหาวิทยาลัยสยามมี 1 กลุ่มวิชาดังนี้
 กลุ่มวิชาการบริบาลทางเภสัชกรรม

 หลักสูตร 
คณะเภสัชศาสตร์ มหาวิทยาลัยสยาม เปิดทำการเรียนการสอน 1 หลักสูตรในระดับปริญญาตรี
 ปริญญาตรีเภสัชศาสตร์บัณทิต (การบริบาลทางเภสัชกรรม)  ใช้ระยะเวลาศึกษา 6 ปี

 ทำเนียบคณบดี 
รายนามคณบดีคณะเภสัชศาสตร์ มหาวิทยาลัยสยาม

คณบดีคณะเภสัชศาสตร์ มหาวิทยาลัยสยาม รายนามคณบดี วาระการดำรงตำแหน่ง 1.ภญ.รศ.ดร.เฉลิมศรี ภุมมางกูร พ.ศ. 2549 - ปัจจุบัน
# เอฟ-8 ครูเซเดอร์
เอฟ-8 ครูเซเดอร์ เดิมทีชื่อ เอฟ8ยู  เป็นเครื่องบินขับไล่เครื่องยนต์เดียวบนเรือบรรทุกเครื่องบินที่สร้างโดย วอท มันเข้ามาแทนที่เอฟ-7 คัทลาส เอฟ-8 ลำแรกได้ทำการบินเมื่อเดือนกุมภาพันธ์ พ.ศ. 2498 และเป็นเครื่องบินลำสุดท้ายของสหรัฐอเมริกาที่ใช้ปืนเป็นอาวุธหลักBarrett Tillman 1990 อาร์เอฟ-8 ครูเซเดอร์เป็นแบบที่ทำหน้าที่สอดแนมถ่ายรูปและได้ทำงานนานกว่าเครื่องบินรุ่นใดๆ ของสหรัฐฯ อาร์เอฟ-/ ได้ทำหน้าที่สำคัญในช่วงวิกฤตการณ์ขีปนาวุธคิวบาด้วยการถ่ายรูปที่สำคัญเอาไว้ กองทัพเรือสำรองสหรัฐฯ ได้ใช้อาร์เอฟ-8 จนถึงปีพ.ศ. 2530

 รายละเอียด เอฟ-8 ครูเซเดอร์
เครื่องยนต์ เทอร์โบเจ๊ต แพรทท์ แอนด์ วิทนีย์ เจ 57-พี-20 ให้แรงขับ 8182 กิโลกรัม เมื่อใช้สันดาปท้าย 1 เครื่อง
กางปีก 10.87 เมตร 
9.74 เมตร เมื่อลู่ปีกเต็มที่
ยาว 22.40 เมตร
สูง 4.8 เมตร
น้ำหนักวิ่งขึ้นปกติ 12,500 กิโลกรัม
น้ำหนักวิ่งขึ้นสูงสุด 15,420 กิโลกรัม
อัตราเร็วขั้นสูง 2,450 กิโลเมตร/ชั่วโมง 
อัตราไต่สูงสุด 7,620 เมตร
เพดานบินใช้งาน 17,678 เมตร
รัศมีทำการรบ 965 กิโลเมตร
อาวุธ ปืนใหญ่อากาศ โคลท์ ขนาด 20 มม. 4 กระบอก ในลำตัวส่วนหัวข้างละ 2 กระบอก
อาวุธปล่อยอากาศสู่อากาศ เอไอเอ็ม-9 ไซด์ไวน์เดอร์ 4 นัด ที่ลำตัวข้างละ 2 นัด
อภิวัตน์ โควินทรานนท์,อากาศยาน1979ฉบับเครื่องบิน,เอวิเอชั่น ออบเซิร์ฟเวอร์,กรุงเทพ,2522
 อ้างอิง 

อ
# แฮ็กต์บายก็อดซิลลา
แฮ็กต์บายก็อดซิลลา  เป็นหนอนคอมพิวเตอร์ชนิดหนึ่ง ซึ่งมีการแพร่กระจายผ่านไดรฟ์ที่เชื่อมต่อกับพอร์ตยูเอสบี

 อาการ 
ลักษณะคอมพิวเตอร์ที่ติดหนอนชนิดนี้จะทำให้ที่ title bar ของ อินเทอร์เน็ตเอกซ์พลอเรอร์ มีคำว่า Hacked By Godzilla ต่อท้ายแทนที่ปกติจะเป็นคำว่า Microsoft Internet Explorer

หนอนตัวนี้จะสร้างไฟล์ MS32DLL.dll.vbs และ autorun.inf ในทุกไดรฟ์ ทำให้ผู้ใช้ไม่สามารถเปิดดูข้อมูลในฮาร์ดดิสก์ และแฟลชไดรฟ์แบบปกติและไม่สามารถดับเบิ้ลคลิกเพื่อเข้าไปใช้งานไดรฟ์นั้น ๆ ได้ ซึ่งจะต้องทำการคลิกขวา แล้วใช้คำสั่ง Open แทน สร้างความรำคาญแก่ผู้ใช้งาน

 ชื่ออื่น ๆ 
 VBS/Solow-A
 Worm.VBS.Solow.b

 แนวทางการแก้ไข 
สามารถดาวน์โหลดโปรแกรมแก้ไขได้ฟรี โดยใช้เสิร์ชเอนจินค้นหาคำว่า Hacked By Godzilla จะปรากฏลิงก์ให้เลือกดาวน์โหลดโปรแกรม เมื่อดาวน์โหลดมาได้แล้วให้เปิดโปรแกรมนั้นขึ้นมาให้ทำงาน จากนั้นรีสตาร์ทเครื่องใหม่ เครื่องจะเป็นปกติ
# ไบออส
ระบบหน่วยรับเข้า/ส่งออกพื้นฐาน หรือ ไบออส  คือโปรแกรมที่ปกติจะเก็บเอาไว้ในรอมที่เป็นความจำถาวร หรือกึ่งถาวร (EPROM Erasable Programmable Read Only Memory) และเป็นโปรแกรมที่ไมโครโพรเซสเซอร์ของเครื่องคอมพิวเตอร์ส่วนบุคคลเรียกใช้เป็นโปรแกรมแรกตั้งแต่เปิดเครื่อง โดยไบออสจะทำหน้าที่ในการตรวจอุปกรณ์ที่ต่อไว้ตามตำแหน่งที่ระบุ และทำการโหลดระบบปฏิบัติการจากฮาร์ดดิสก์หรือดิสก์เก็ต ไปที่แรมซึ่งเป็นหน่วยความจำชั่วคราว หลังจากนั้นจะทำหน้าที่บริหารการไหลของข้อมูล ระหว่างระบบปฏิบัติการของคอมพิวเตอร์กับอุปกรณ์ที่เชื่อมต่อหน่วยรับข้อมูลและหน่วยแสดงผล เช่น จอภาพ แป้นพิมพ์ จอยสติก เครื่องพิมพ์ เป็นต้น
# แม่สื่อ
แม่สื่อ หรือ พ่อสื่อ คือผู้ทำหน้าที่จับคู่ให้หนุ่ม-สาวให้ได้พบ นัดเที่ยว หรือแต่งงานกัน โดยบุคคลที่เป็นแม่สื่อมีวาทศิลป์และมนุษยสัมพันธ์ที่ดี รู้จักคนมาก และมองโลกในแง่ดี 

นอกจากมีการจับคู่ระหว่างหนุ่มสาวแล้ว ยังมีการจับคู่ระหว่างเกย์ให้มาทำความรู้จักกันอีกด้วยGay matchmaking sites find a growing market

 เหตุผลที่ยังมีแม่สื่อ 
สมัยก่อนนั้นแม่สื่อถือเป็นอาชีพยอดนิยมของเหล่าบรรดาคนเฒ่าคนแก่ (โดยเฉพาะชาวจีน) ที่อยากเห็นลูกหลานเป็นฝั่งเป็นฝา เลยทำตัวหูตากว้างไกล เห็นหนุ่ม-สาวคนไหน โสด ดี มีฐานะ เป็นไม่ได้ ต้องจับคู่ให้มาเกี่ยวดองกับลูกหลานในตระกูลของตัวเองอยู่เสมอ แม่สื่อในปัจจุบันอาจจะเป็นญาติผู้ใหญ่ของฝ่ายใดฝ่ายหนึ่งก็ได้

คนจีนจะถือเรื่องแซ่เป็นสำคัญ หากเป็นเครือญาติหรือใช้แซ่เดียวกันห้ามแต่งงานกันเองเด็ดขาด เพราะฉะนั้นระบบแม่สื่อจึงช่วยตรวจสอบรายละเอียดหลักๆ นี้ก่อนในเบื้องต้น อย่างในแวดวงของคนที่มีฐานะดีเขาไม่อยากได้คนที่ฐานะแย่กว่าแล้วมากอบโกย เขาก็จะใช้วิธีจัดปาร์ตี้ที่บ้านแล้วผู้ใหญ่จะช่วยดู ช่วยแนะนำ ฐานะต้องเข้ากันได้

ฝ่ายชายที่อิ่มตัวกับการหวงแหนความโสดของตนมานาน พ่อแม่ของฝ่ายหญิงและฝ่ายชายที่ต้องการเห็นลูกหลานมีคู่ครอง

 วิธีการจับคู่ 
วิธีการจับคู่ของแม่สื่อนั้นเริ่มด้วยความเหมาะสมในแบบต่างๆ (เช่น ฐานะ ความดี ความสามารถ) ที่สำคัญฝ่ายชายต้องดีเพราะถ้าผู้ชายดีครอบครัวก็อยู่ได้ ถ้าฝ่ายชายดีบ้างไม่ดีบ้างแม่สื่อจะบอกฝ่ายหญิงว่าเขาดีแล้วให้ทั้งสองลองคบกัน ถ้าปรับตัวได้ก็ดีถ้าไม่ได้ก็แยก

แนะให้ไปดูตัวโดยที่แม่สื่อจะบอกเพียงแค่ฝ่ายเดียวเท่านั้น เช่น แม่สื่อจะให้ข้อมูลของฝ่ายหญิงให้ฝ่ายชายเท่านั้นว่าผู้หญิงคนนี้ดียังไง เมื่อทั้งสองฝ่ายมาดูตัวกันโดยที่ฝ่ายหญิงไม่รู้ตัวเมื่อดูตัวเสร็จหากฝ่ายชายปฏิเสธ แม่สื่อจะยกจุดเด่นของฝ่ายหญิงมาพูดโดยการโน้มน้าวและชักแม่น้ำทั้งห้าแล้วจบท้ายประโยคว่าผู้หญิงดีๆ แบบนี้จะหาจากที่ไหนได้อีก ด้วยเหตุนี้ฝ่ายชายหลายคนใจอ่อนลองคบทุกราย

การทำงานของแม่สื่อจะสำเร็จได้ผู้ใหญ่ทั้งสองบ้านต้องรับรู้และให้การสนับสนุน ดังนั้นแม่สื่อจะคุยกับผู้ใหญ่ก่อนเมื่อถึงวันดูตัวผู้ใหญ่ก็ไปด้วย (ส่วนใหญ่ผู้ใหญ่จะไปดูเรื่องของบุคลิกลักษณะ รวมไปถึงโหงวเฮ้งของผู้ที่จะมาเป็นคู่กัน คนจีนให้ความสำคัญมาก เพราะฉะนั้นเวลาเจอกันในวันนัดดูตัว หากฝ่ายใดมีญาติผู้ใหญ่มาด้วย ก็จะช่วยเป็นหูเป็นตาพากันสำรวจโหงวเฮ้งของอีกฝ่าย) แม่สื่อจะค่อยๆ ถามฝ่ายฝ่ายหนึ่ง ถามไปเรื่อยๆ โดยไม่ให้รู้ตัว 

หากทั้งสองฝ่ายไม่ได้เกิดมาคู่กันแม่สื่อก็จะหาให้ใหม่ แต่ส่วนมากจะไม่พลาด

 ผลตอบแทนของแม่สื่อ 
เมื่อหนุ่มสาวได้ตกลงปลงใจแต่งงานกัน ตามธรรมเนียมเมื่อก่อนแม่สื่อจะได้ค่าตอบแทนเป็นเงิน 3% จากเงินสินสอด ของขวัญหรืออั่งเปา ส่วนปัจจุบันอาจจะมีการเปลี่ยนแปลง
# ธนบัตร 500000 บาท
ธนบัตร 500,000 บาท (ห้าแสนบาท) เป็นธนบัตรของสกุลเงินบาท และเป็นธนบัตรที่ระลึกเนื่องในอภิลักขิตสมัยมหามงคลวันราชาภิเษกสมรส และวันบรมราชาภิเษก พระบาทสมเด็จพระเจ้าอยู่หัวภูมิพลอดุลยเดช และสมเด็จพระนางเจ้าสิริกิติ์ พระบรมราชินีนาถ ครบ 50 ปี ประกาศใช้ครั้งแรกเมื่อ 8 พฤษภาคม พ.ศ. 2543 โดยธนาคารแห่งประเทศไทย นับเป็นธนบัตรชนิดราคาสูงสุดที่เคยจัดพิมพ์ขึ้นมา ได้นำออกจำหน่าย ในราคาฉบับละหนึ่งล้านบาท โดยมีการลงทะเบียนชื่อผู้ซื้อไว้ ซึ่งหากเปลี่ยนมือแล้ว จะไม่สามารถขายคืนแก่ธนาคารแห่งประเทศไทยได้ราคาประเมิน ธนบัตรที่ระลึก 500000 บาท ราชาภิเษกสมรส ปัจจุบัน เดือน สิงหาคม พ.ศ. 2561 มีธนบัตรชนิดนี้อยู่ในประเทศไทยเป็นมูลค่า 163.5 ล้านบาท (327 ใบ) 

 ลักษณะ 
ธนบัตร 500,000 บาท พิมพ์ด้วยกระดาษสีเหลืองอ่อน ขนาดกว้าง 126 มิลลิเมตร ยาว 205 มิลลิเมตร (ใหญ่ประมาณกระดาษ A5) ด้านหน้าเป็นภาพพระบรมฉายาสาทิสลักษณ์ของพระบาทสมเด็จพระเจ้าอยู่หัวภูมิพลอดุลยเดช คู่กับพระฉายาทิสลักษณ์สมเด็จพระนางเจ้าสิริกิติ์ พระบรมราชินีนาถ ด้านหลังเป็นภาพพระบรมฉายาสาทิสลักษณ์ของพระบาทสมเด็จพระเจ้าอยู่หัวภูมิพลอดุลยเดช และพระฉายาทิสลักษณ์สมเด็จพระนางเจ้าสิริกิติ์ พระบรมราชินีนาถ ในพิธีพระราชพิธีราชาภิเษกสมรส
ตามโบราณราชประเพณี ณ วังสระปทุม
# วัดพระธาตุดอยเวา
วัดพระธาตุดอยเวา เป็นวัดอันเป็นที่ประดิษฐานพระธาตุดอยเวา พระธาตุที่เชื่อกันว่า มีความเก่าแก่เป็นรองพระธาตุดอยตุง พระธาตุดอยเวานั้น ตั้งอยู่บนยอดดอยเวา แต่พระอุโบสถและเขตสังฆาวาสจะอยู่ที่เชิงดอย ผู้ที่จะขึ้นไปนมัสการต้องเดินขึ้นบันไดไปนมัสการ ซึ่งข้างบนเป็นจุดชมทัศนียภาพสองฝั่งแม่น้ำสาย สามารถเห็นทัศนียภาพได้รอบทิศ 

พระธาตุดอยเวา สร้างใน พ.ศ. 296 ในรัชสมัยพระองค์เวา รัชกาลที่ 10 แห่งราชวงศ์สิงหนวัติ ผู้ครองนครโยนกนาคพันธุ์ โดยชื่อนั้นได้นำมาจากพระนามของพระองค์เวา ต่อมาพระธาตุเจดีย์ได้พังลงตามกาลเวลา นายบุญยืน ศรีสมุทร คฤหบดีอำเภอแม่สาย ได้ร่วมกับ พระภิกษุดวงแสง รัตนมณี พร้อมด้วย ข้าราชการ พ่อค้า ประชาชนผู้มีจิตศรัทธา และ กรมศิลปากร ร่วมกันจัดสร้างขึ้นขึ้นใหม่ ในการขุดแต่งครั้งนี้ พบผอบหินสีดำ ภายในบรรจุพระบรมสารีริกธาตุ 5 พระองค์ จึงได้อัญเชิญขึ้นประดิษฐานในองค์พระธาตุดังเดิม มีการวางศิลาฤกษ์ในวันที่ 8 เมษายน พ.ศ. 2494 และสร้างเสร็จพร้อมฉลองสมโภชพระธาตุในวันที่ 20 กุมภาพันธ์ พ.ศ. 2498 โดยมีพุทธบริษัททั้งสองประเทศ ร่วมงานอย่างคับคั่ง 

 ประเพณี 
ปัจจุบันมีประเพณีนมัสการพระธาตุในทุกๆปี โดยจะจัดขึ้นในวันขึ้น 15 ค่ำ เดือน 5 เหนือ (ตรงกับเดือน 3 ใต้ คือ วันมาฆบูชา) และมีประเพณีสรงน้ำพระธาตุ ในวันสงกรานต์ ของทุกปี

 จุดสนใจภายในวัด 
บริเวณโดยรอบองค์พระธาตุบนยอดนั้น ยังเป็นที่ตั้งของไพชยนต์ปราสาท ซึ่งเป็นวิหารขนาดเล็ก ประดิษฐานพระแก้วมรกตจำลอง (หรือโดยนัยว่าเป็นพระอินทร์) และมีรูปปั้นแมงป่องยักษ์ เพื่อรำลึกถึงพระองค์เวา (เวา ภาษาล้านนาแปลว่า แมงป่อง) และมีพระราชานุสาวรีย์สมเด็จพระนเรศวรมหาราช ให้สักการบูชา นอกจากนี้ยังมีจุดชมทัศนียภาพสองฝั่งที่เรียกว่า สกายวอล์ควัดพระธาตุดอยเวา ปัจจุบันได้มีถนนขึ้นและลงดอยแล้ว เป็นถนนคอนกรีตอย่างดี สามารถใช้ได้ทุกฤดูกาลแต่เส้นทางค่อนข้างลาดชัน
# พานาเวีย ทอร์นาโด
พานาเวีย ทอร์นาโด  ทอร์นาโด เป็นเครื่องบินระหว่างชาติ โดยความร่วมมือทางเทคโนโลยี จากบริษัท 3 บริษัท คือ บริษัท บีเอซี ของอังกฤษ บริษัทเมสเซอร์สมิทท์ เบอลโกว์ โบลห์ม แห่งเยอรมัน และ บริษัทแอลิตาเลีย ของอิตาลี รวมกันทางด้านเทคโนโลยีตั้งเป็นบริษัท พานาเวีย โดยทั้ง 3 บริษัทได้รับเงินสนับสนุนจากรัฐบาลทั้ง 3 ประเทศ เพื่อพัฒนาและสร้างเครื่องบินรบเอนกประสงค์สองที่นั่งและสามารถทำงานได้หลายรูปแบบเพื่อใช้สำหรับกองทัพนาโต  

ระบบเครื่องยนต์ไอพ่นมีระบบสันดาปท้ายช่วยให้สามารถทำความเร็วได้ถึง 2.2 มัค หรือ 2,335 กิโลเมตร/ชั่วโมง เป็นเครื่องบินขับไล่แบบแรกที่ใช้ระบบเทคโนโลยี ฟลาย-บาย-ไวร์ และติดตั้งเรดาร์แบบที่สามารถช่วยให้บินต่ำได้ด้วยความเร็วระดับสูง สามารถบรรทุกระเบิดได้สูงสุดถึง 18,000 ปอนด์
 แทงโก นิตยสารเพื่อคนรักการบินและเทคโนโลยี,มูลนิธิอนุรักษ์และพัฒนาอากาศยานไทย ในพระบรมราชูปถัมภ์,กรุงเทพฯ,ปีที่ 15 ฉบับที่ 175 เมษายน 2550,หน้า 67 
ภารกิจและบทบาท
เทอร์นาโด เป็นเครื่องบินรบเอนกประสงค์ มีความสามารถ 6 ภารกิจสำคัญ
 การสนับสนุนหน่วยกำลังภาคพื้นดิน
 การบินขัดขวาง
 การครองอากาศ
 การบินสกัดกั้น
 การโจมตีทางทะเล
 การลาดตระเวนทางอากาศ

 ประเทศผู้ใช้งาน 
thumb|upright=1.4|ประเทศผู้ใช้งานพานาเวีย ทอร์นาโด
 
 
 
 

 รายละเอียด พานาเวีย เทอร์นาโด 
300px|right
 ผู้สร้าง บริษัทพานาเวีย แอร์คารฟท์ จีเอ็มบีเอช (โครงการร่วมมือระหว่างชาติ เยอรมัน/อังกฤษ/อิตาลี)
 ประเภท เครื่องบินรบเอนกประสงค์ 2 ที่นั่งเรียงกัน
 เครื่องยนต์ เทอร์โบแฟน เทอร์โบ-ยูเนียน อาร์บี 199-34 อาร์-4 ให้แรงขับเครื่องละ  9,800 ปอนด์ และ 17,300 ปอนด์ เมื่อใช้สันดาปท้าย 2 เครื่อง
 กางปีก 13.9 เมตร เมื่อกางเต็มที่
 8.6 เมตร เมื่อลู่ปีกไปข้างหลัง
 ยาว 16.7 เมตร
 สูง 5.7 เมตร
 พื้นที่ปีก 30 ตารางเมตร
 น้ำหนักเปล่า 12,700 กิโลกรัม
 น้ำหนักรวม 18,145 กิโลกรัม
 น้ำหนักวิ่งขึ้นสูงสุด 25,000 กิโลกรัม
 อัตราเร็วสูงสุด 2.2 มัค (2,235 กิโลเมตร/ชั่วโมง) ที่ระยะสูง 11,000
 1.1 มัค (1,350 กิโลเมตร/ชั่วโมง) ที่ระยะสูง 150 เมตร
 รัศมีทำการรบ 1,200 กิโลเมตร เมื่อบิน สูง-ต่ำ-สูง
 725 กิโลเมตร เมื่อบิน ต่ำ-ต่ำ-ต่ำ
 พิสัยบินไกลสุด กว่า 4,830 กิโลเมตร
 อาวุธ ปืนใหญ่อากาศเมาเซอร์ ขนาด 27 มม 2 กระบอกที่ใต้ลำตัวส่วนหน้า
 อาวุธปล่อยอากาศสู่อากาศ ไซด์ไวน์เดอร์ ที่ใต้ปีกจำนวน 4 นัด
 จรวดนำวิถีสกายแฟลช พิสัยปานกลางที่ใต้ลำตัว 4 นัด
 จรวดสแปร์โรว์ หรือ แอสไปด์ 1 เอ
 อาวุธปล่อยอากาศสู่พื้น เอเอส 30 มาร์เตล คอร์โมรัน หรือ จัมโบ เมื่อปฏิบัติการโจมตี
อภิวัตน์ โควินทรานนท์,อากาศยาน1979ฉบับเครื่องบิน,เอวิเอชั่น ออบเซิร์ฟเวอร์,กรุงเทพ,2522
 อ้างอิง
# สุย
สุย (, พินอิน: Shuǐzú) เป็นชื่อของกลุ่มชนซึ่งมีถิ่นอยู่เขตปกครองตนเองกว่างซีจ้วงและมณฑลกุ้ยโจว ที่ตั้งถิ่นฐานและการใช้ภาษาใกล้เคียงกัน มีจำนวนประชากรทั้งหมด 499,000 คน โดยมากใช้ภาษาสุยซึ่งเป็นภาษาในกลุ่มภาษากัม-ไท ตระกูลภาษาขร้า-ไท และส่วนใหญ่นับถือลัทธิดั้งเดิมและลัทธิเต๋าปะปนกันกับคำสอนบางอย่างในศาสนาพุทธ

แหล่งข้อมูลอื่น
ชีวิตที่เปลี่ยนไปของชนชาติสุ่ย มณฑลกุ้ยโจวของจีน
# มู่หล่าว
มู่หล่าว (ภาษาจีน: 仫佬族; พินอิน: Mùlǎozú) เป็นกลุ่มชนที่อยู่ในกลุ่มชาวต้ง-สุย มีจำนวนประชากรทั้งหมด 207,000 คน พูดภาษามู่หลาวซึ่งเป็นภาษาในกลุ่มภาษากัม-ไท ตระกูลภาษาขร้า-ไท นับถือลัทธิภูติผีวิญญาณ ลัทธิเต๋า และพระพุทธศาสนา
# ต้ง
ต้ง  เป็นกลุ่มชนซึ่งมีถิ่นฐานอยู่ทางตะวันออกเฉียงใต้ของมณฑลกุ้ยโจว ทางตอนใต้ของมณฑลหูหนาน และทางตะวันออกของเขตปกครองตนเองกวางสีจ้วงของประเทศจีน พวกเขาเรียกพวกตนเองว่า "ก๊ำ", "อ้ายก๊ำ" หรือ "ปู้ก๊ำ" ซึ่งก็คือ ผู้คำ พวกเขาเชื่อว่าพวกตนเองสืบเชื้อสายมาจากชนเผ่านก 

ชาวปู้ก๊ำหรืออ้ายก๊ำมีจำนวนประชากร 2,960,293 คน พวกเขาใช้ภาษาต้งซึ่งอยู่ในตระกูลภาษาขร้า-ไท (จ้วง-ต้ง) และส่วนมากจะใช้อักษรจีนในการเขียน ต่อมาใน ค.ศ. 1958 ก็มีการใช้อักษรละติน แต่ไม่ค่อยนิยมมากนัก

 แหล่งข้อมูลอื่น 
 แนะนำอู๋ อวี่เจิน ผู้สืบทอด"เพลงใหญ่ชนชาติต้ง"
# ชาวเก๋าหล่าว
ชาวเก๋าหล่าว ถูกรวมในกลุ่มชาติพันธุ์ขร้า-ไท เนื่องจากมีภาษาและวัฒนธรรมคล้ายคลึงกับชาวไทย รวมทั้งคล้ายคลึงกับชาวลาวด้วย ในกลุ่มชาวต้งยังมีชาวเก๋าหล่าวรวมอยู่ด้วย ชาวเก๋าหล่าวนี้มีวัฒนธรรมคล้ายชาวลาว ชาวข่า ชาวขมุ แต่ใช้ภาษาตระกูลไท
# เหมาหนาน
เหมาหนาน  เป็นชื่อของกลุ่มชนที่พูดภาษาเหมาหนาน ซึ่งเป็นภาษาในกลุ่มภาษากัม-ไท ตระกูลภาษาขร้า-ไท โดยเป็นประชากรที่อยู่ในกลุ่มชาวต้ง-ชาวสุย มีจำนวนประชากรประมาณ 107,000 คน อาศัยในเมืองเหมาหนาน เขตปกครองตนเองกว่างซีจ้วง ประเทศจีน ชาวเมาหนานนับถือลัทธิภูตผีเทวดา (Shamanism) และลัทธิเต๋า ซึ่งชาวเหมาหนานนี้ได้รับอิทธิพลทางด้านวัฒนธรรมของชาวจีนเป็นอันมาก
# จุดผ่านแดนถาวรแม่สาย
จุดผ่านแดนถาวรแม่สาย หรือ จุดผ่านแดนถาวรสะพานข้ามแม่น้ำสายแห่งที่ 1ราชกิจจานุเบกษา. ประกาศกระทรวงมหาดไทย เรื่อง การขยายเวลาเปิดจุดผ่านแดนถาวรสะพานข้ามแม่น้ำสายแห่งที่ 1 (แม่สาย - ท่าขี้เหล็ก) อำเภอแม่สาย จังหวัดเชียงราย เป็นการชั่วคราว.  เล่ม 132 ตอนพิเศษ 5 ง, วันที่ 9 มกราคม 2558, หน้า 32 ตั้งอยู่บ้านเลขที่ 117 หมู่ที่ 10 บ้านป่ายางผาแตก ตำบลเวียงพางคำ อำเภอแม่สาย จังหวัดเชียงราย ประเทศไทย เชื่อมต่อกับ ด่านพรมแดนท่าขี้เหล็ก แขวงท่าขี้เหล็ก รัฐฉาน ประเทศพม่า จัดตั้งขึ้นเมื่อวันที่ 15 สิงหาคม พ.ศ. 2540ประกาศกระทรวงมหาดไทย เรื่อง การเปิดจุดผ่านแดนถาวรด้าน จังหวัดเชียงราย ตาก และระนอง เป็นที่ตั้งของ ด่านตรวจคนเข้าเมืองจังหวัดเชียงราย และ ด่านศุลกากรแม่สาย

ด่านตรวจคนเข้าเมือง
 ประวัติ 
ด่านตรวจคนเข้าเมืองจังหวัดเชียงราย ก่อตั้งประมาณปี พ.ศ. 2480 ใช้ชื่อว่า "ด่านตรวจคนเข้าเมืองแม่สาย" ต่อมาในปี พ.ศ. 2521 ยกฐานะเป็นด่านตรวจคนเข้าเมืองจังหวัด มีตำแหน่งสารวัตร เป็นหัวหน้าด่าน  โดยใช้ชื่อ 
"ด่านตรวจคนเข้าเมืองจังหวัดเชียงราย" ในปี พ.ศ. 2536 ยกฐานะเป็นราชการบริหารส่วนกลาง เป็นด่านตรวจคนเข้าเมืองระดับชั้นที่หนึ่ง ระดับกองกำกับการ
มีผู้กำกับการเป็นหัวหน้าด่าน 

พื้นที่รับผิดชอบ
ด่านตรวจคนเข้าเมืองจังหวัดเชียงราย มีพื้นที่ในเขตรับผิดชอบ 2 จังหวัดคือ จังหวัดเชียงราย และจังหวัดพะเยา โดยมี ด่านตรวจคนเข้าเมืองอยู่ในความปกครอง ดังนี้
 ด่านตรวจคนเข้าเมืองเชียงแสน ตั้งอยู่ ณ ตำบลเวียง อำเภอเชียงแสน  จังหวัดเชียงราย
 ด่านตรวจคนเข้าเมืองเชียงของ ตั้งอยู่ ณ ตำบลเวียง อำเภอเชียงของ  จังหวัดเชียงราย
 ด่านตรวจคนเข้าเมืองท่าอากาศยานเชียงราย ตั้งอยู่ ณ ภายในท่าอากาศยานนานาชาติแม่ฟ้าหลวงเชียงราย ตำบลบ้านดู่ อำเภอเมืองเชียงราย จังหวัดเชียงราย

ดูเพิ่ม
 จุดผ่านแดนถาวรแม่สาย 2
 จุดผ่านแดนถาวรเชียงของ
 สะพานมิตรภาพแม่น้ำสายแห่งที่ 1
 สะพานมิตรภาพแม่น้ำสายแห่งที่ 2
 สะพานมิตรภาพไทย–ลาว 4 (เชียงของ–ห้วยทราย)
# การกิน
การกิน หรือ การบริโภค เป็นการนำอาหารเข้าสู่ร่างกาย ทำให้ร่างกายเจริญเติบโตและมีพลังงาน